section_heading: Poslije rata
paragraph_text: Nakon završetka rata i raspada dvojne monarhije Hauer je nastavio živjeti u Budimpešti, te je postao mađarski građanin. U Budimpešti je i preminuo 3. svibnja 1933. u 79. godini života. Bio je oženjen dva puta. S prvom suprugom Elisabeth Fiano sklopio je brak 1900. godine. Nakon što je ista preminula 1911., drugi puta je brak sklopio u studenom 1921. s Karolinom Kubinyi von Felsö-Kubin.